SET ปิดรูด 12 จุด นลท.รอผลประชุม “FOMC” โบรกฯคาดพรุ่งนี้ทรงตัว
SET ปิดรูด 12 จุด นลท.รอผลประชุมคณะกรรมการนโยบายการเงินของธนาคารกลางสหรัฐ ที่จะมีขึ้นช่วงกลางสัปดาห์นี้ คาดแนวโน้มวันพรุ่งนี้ตลาดฯ น่าจะทรงตัว โดยให้แนวรับไว้ที่ 1,630 จุด และ แนวต้าน 1,660 จุด
24 ม.ค. 2565

นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ปรับตัวลดลงในทิศทางเดียวกับตลาดหุ้นอื่นๆในภูมิภาค และปริมาณการซื้อขายหุ้นที่เบาบาง โดยนักลงทุนยังคงรอติดตามผลการประชุมคณะกรรมการนโยบายการเงินของธนาคารกลางสหรัฐ (FOMC) ที่จะออกมาในช่วงกลางสัปดาห์นี้ โดยมองว่าหากไม่มีข่าวร้ายออกมาเพิ่ม ดัชนีมีโอกาสที่จะกลับมารีบาวด์ได้
ส่วนแนวโน้มวันพรุ่งนี้ นายณัฐชาต คาดว่า ตลาดฯจะทรงตัวจากวันนี้ และปริมาณการซื้อขายยังคงเบาบางต่อเนื่อง เพื่อรอผลการประชุม FOMC ที่จะออกมาในช่วงกลางสัปดาห์นี้ โดยให้แนวรับไว้ที่ 1,630 จุด และ แนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 4,682.21 ล้านบาท ปิดที่ 98.25 บาท เพิ่มขึ้น 3.25 บาท
PTT มูลค่าการซื้อขาย 2,443.00 ล้านบาท ปิดที่ 38.50 บาท ลดลง 0.25 บาท
PTTEP มูลค่าการซื้อขาย 2,291.43 ล้านบาท ปิดที่ 124.00 บาท ลดลง 3.00 บาท
GUNKUL มูลค่าการซื้อขาย 1,797.85 ล้านบาท ปิดที่ 6.85 บาท ลดลง 0.05 บาท
AOT มูลค่าการซื้อขาย 1,773.09 ล้านบาท ปิดที่ 62.00 บาท ลดลง 1.00 บาท